La secretaria tècnica suplent de la Comissió designada per la Presidenta en aquest Ple, relaciona les reclamacions que han tingut entrada des del darrer Ple que va tenir lloc el passat dia 29 de setembre de 2017 que van dels números 435/2017 a 441/2017.
Aprovació d'actes de sessions anteriors.
La presidenta pregunta a la resta de membres del Ple si han pogut consultar els esborranys de les actes corresponents a les sessions trentena, trenta-dosena i trenta-tresena, dels dies 8 de setembre, 22 de setembre i 29 de setembre, respectivament.
Proposta de resolució d'estimació de la Reclamació 280/2017
El ponent de la Proposta de resolució, el senyor Manuel Ibarz, exposa l'actuació que s'ha dut a terme respecte aquest procediment en què s'estima el dret a accedir al document sol·licitat.
Es debaten alguns elements de la tramitació del procediment.
El senyor Josep Mir i la senyora Elisabet Samarra fan esmenes de concreció.
Proposta de resolució de finalització de les Reclamacions 311/2017, 312/2017 i 314/2017 (acumulades) per pèrdua d'objecte
El senyor Manuel Ibarz, ponent d'aquesta Proposta de resolució, exposa els elements més destacats d'aquest procediment de reclamació.
La senyora Elisabet Samarra proposa esmenes al fonament jurídic relatiu als càrrecs electes.
S'addiciona la 313/2017 en què la part reclamant va comunicar a la Comissió la tarda anterior al ple que també s'ha lliurat la documentació.
Per tant la Resolució serà de finalització dels 311/2017, 312/2017, 313/2017 i 314/2017 (acumulades) per pèrdua d'objecte.
Proposta de resolució d'estimació de la Reclamació 353/2017
La senyora Elisabet Samarra, ponent de la Proposta de resolució relativa a aquesta reclamació plantejada contra l'Ajuntament d'Almacelles, exposa la fonamentació jurídica que recull el text de la Proposta.
El senyor Josep Mir proposa esmenes en relació amb la introducció d'una fonamentació jurídica més incisiva en la necessitat que el peu de recurs informi sobre el recurs de la GAIP.
El senyor Josep Mir, proposa emfatitzar en un fonament jurídic i que sigui destacada, perquè el fet que el peu de recurs no informa del recurs de la GAIP, impedeix la fermesa.
Proposta de resolució de desestimació de la Reclamació 361/2017
La senyora Elisabet Samarra, ponent de la Reclamació 361/2017, exposa els elements més destacats de la Proposta de resolució i de la fonamentació jurídica en relació amb l'accés a informació sobre les multes imposades a empreses per infracció de la normativa ambiental.
Es debaten diferents elements de la Proposta de resolució i dels elements coincidents amb altres expedients ja tramitats i resolts per la Comissió.
Es formulen esmenes als antecedents i el senyor Josep Mir, formula algunes precisions en relació amb la complexitat.
Proposta de resolució de finalització de les Reclamacions 368/2017, 369/2017 i 370/2017 (acumulades) per pèrdua d'objecte
La senyora Elisabet Samarra, ponent d'aquesta Proposta de resolució, exposa els elements més destacats més destacats de la tramitació d'aquests procediments que finalitzen per pèrdua sobrevinguda de l'objecte.
Proposta de resolució d'estimació parcial de les Reclamacions 373/2017 i 374/2017 (acumulades)
La senyora Elisabet Samarra, ponent d'aquesta Proposta de resolució, exposa els elements més destacats de la tramitació d'aquests procediments que finalitzen per estimació parcial.
S'incorpora la previsió que en execució ens lliurin el justificant de la tramesa.
Es formula una esmena per part del senyor Josep Mir, que s'incorporarà en el text definitiu.
Proposta de Protocol d'actuació davant l'incompliment de les resolucions de la GAIP
El senyor Josep Mir exposa el contingut del document que preveu les actuacions a dur a terme en els casos d'inexecució de les resolucions de la GAIP, atès que el Reglament de la GAIP aprovat a finals de juliol ha previst el 49.2 que la desatenció dels requeriments de la Comissió per al compliment de les seves Resolucions i acords de mediació pot donar lloc a l'exigència de responsabilitats.
Es debat el contingut del document en relació amb una queixa per part d'una persona reclamant i s'estudien possibles escenaris.
Adaptació del Manual de reclamació de la GAIP
El senyor Josep Mir exposa la necessitat d'adaptar el Manual de reclamació i proposa una adaptació que serà properament debatuda als propers plens.
Es designa la Sara Coma com a secretària del Ple per aquesta sessió i per les dues properes sessions del Ple previstes per les setmanes vinents.